CELEX: 32018R0189
Language: bg
Date: 2017-11-23 00:00:00
Title: Делегиран регламент (ЕС) 2018/189 на Комисията от 23 ноември 2017 година за изменение на Делегиран регламент (ЕС) № 1395/2014 за установяване на план за премахване на изхвърлянето на улов при риболова на някои дребни пелагични видове и риболова за промишлени цели в Северно море

9.2.2018   
            
            
               BG
            
            
               Официален вестник на Европейския съюз
            
            
               L 36/4
            
         ДЕЛЕГИРАН РЕГЛАМЕНТ (ЕС) 2018/189 НА КОМИСИЯТА
   от 23 ноември 2017 година
   за изменение на Делегиран регламент (ЕС) № 1395/2014 за установяване на план за премахване на изхвърлянето на улов при риболова на някои дребни пелагични видове и риболова за промишлени цели в Северно море
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (1), и по-специално член 15, параграф 6 и член 18, параграфи 1 и 3 от него,
   като има предвид, че:
   
               (1)
            
            
               Регламент (ЕС) № 1380/2013 има за цел постепенно да се премахне изхвърлянето на улов при всички видове риболов в ЕС, като се въведе задължение за разтоварване по отношение на улова от видовете, спрямо които се прилагат ограничения.
            
         
               (2)
            
            
               С член 15, параграф 6 от Регламент (ЕС) № 1380/2013 на Комисията се предоставя правомощието чрез делегирани актове да приема планове за премахване на изхвърлянето на улов за срок до три години, с възможност за еднократно удължаване, които се основават на съвместни препоръки, изготвени от държавите членки след консултации със съответните консултативни съвети.
            
         
               (3)
            
            
               С Делегиран регламент (ЕС) № 1395/2014 на Комисията (2) беше установен план за премахване на изхвърлянето на улов при риболова на някои дребни пелагични видове и риболова за промишлени цели в Северно море, с цел изпълнението на задължението за разтоварване да се улесни посредством някои механизми за гъвкавост.
            
         
               (4)
            
            
               В съответствие с член 15, параграф 5, буква в) от Регламент (ЕС) № 1380/2013 изключения от задължението да се разтоварва целият улов може да се определят, когато има научни данни, че повишаването на селективността е много трудно постижимо, или когато обработката на нежелания улов е свързана с прекомерни разходи („минимални изключения“).
            
         
               (5)
            
            
               Пряк управленски интерес по отношение на риболова в Северно море имат Белгия, Дания, Франция, Германия, Нидерландия, Швеция и Обединеното кралство. На 31 май 2017 г., след консултация с Регионалния консултативен съвет за Северно море и Консултативния съвет по пелагичните видове, посочените държави членки представиха на Комисията съвместна препоръка.
            
         
               (6)
            
            
               В нея са предлага за 2018, 2019 и 2020 г. да се установи минимално изключение до максимум 1 % от общия годишен улов на скумрия, сафрид, херинга и меджид при риболова на дребни пелагични видове с пелагични траулери (OTM и PTM) с обща дължина до 25 m, насочен към скумрия, сафрид и херинга в участъци IVb и IVc на ICES на юг от 54 градуса северна ширина.
            
         
               (7)
            
            
               Държавите членки представиха научни данни, с които да покажат, че обработката на нежелания улов при съответните видове риболов е свързана с прекомерни разходи. Тези данни бяха разгледани от Научния, технически и икономически комитет по рибарство (НТИКР). НТИКР отбеляза, че минималното изключение може да представлява стимул за извършващите тези видове риболов флоти да адаптират поведението си и да продължат да търсят начини за подобряване на селективността. С оглед на това предложеното изключение може да бъде включено в Делегиран регламент (ЕС) № 1395/2014.
            
         
               (8)
            
            
               Ето защо срокът на прилагане на плана за премахване на изхвърлянето на улов следва да се удължи до 31 декември 2020 г.
            
         
               (9)
            
            
               В членове 2, 4 и 4а от Делегиран регламент (ЕС) № 1395/2014 са предвидени съответно изключение, свързано със способността за оцеляване на скумрия и херинга при риболов с мрежи гъргър, правила за документирането на улова и технически мерки за риболова на цаца. Мярката, свързана със способността за оцеляване, получи положителна оценка от НТИКР през 2014 г., а техническите мерки за риболова на цаца бяха оценени положително от Международния съвет за изследване на морето (ICES) през 2017 г. Комисията счита, че данните, на които се основава тази оценка, продължават да са валидни и за следващите три години. Ето защо е целесъобразно срокът на прилагане на тези мерки да се удължи до 2020 г.
            
         
               (10)
            
            
               Поради това Делегиран регламент (ЕС) № 1395/2014 и приложението към него следва да бъдат съответно изменени.
            
         
               (11)
            
            
               Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху икономическите дейности, свързани с риболовния сезон на корабите на Съюза, и неговото планиране. Като се има предвид, че срокът на прилагане на установения с Делегиран регламент (ЕС) № 1395/2014 план за премахване на изхвърлянето на улов изтича на 31 декември 2017 г., настоящият регламент следва да се прилага от 1 януари 2018 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Делегиран регламент (ЕС) № 1395/2014 се изменя, както следва:
   
               1.
            
            
               В член 3 заглавието се заменя със следното: „Минимално изключение през 2015 и 2016 г.“
            
         
               2.
            
            
               Вмъква се следният член 3а:
               „Член 3а
               Минимално изключение през 2018, 2019 и 2020 г.
               Чрез дерогация от член 15, параграф 1 от Регламент (ЕС) № 1380/2013, през 2018, 2019 и 2020 г. се позволява изхвърлянето на не повече от 1 % от общия годишен улов на скумрия, сафрид, херинга и меджид при риболова с пелагични траулери с обща дължина до 25 метра, използващи пелагични тралове (ОТМ/PTM) за улов на скумрия, сафрид и херинга в участъци IVb и IVc на ICES на юг от 54 градуса северна ширина.“
            
         
               3.
            
            
               В член 5 втората алинея се заменя със следното:
               „Той се прилага от 1 януари 2015 г. до 31 декември 2020 г.“
            
         
               4.
            
            
               Приложението се заменя с текста на приложението към настоящия регламент.
            
         Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
   Той се прилага от 1 януари 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 ноември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 28.12.2013 г., стр. 22.
   
      (2)  Делегиран регламент (ЕС) № 1395/2014 на Комисията от 20 октомври 2014 година за установяване на план за премахване на изхвърлянето на улов при риболова на някои дребни пелагични видове и риболова за промишлени цели в Северно море (ОВ L 370, 30.12.2014 г., стр. 35).
   
      ПРИЛОЖЕНИЕ
      „
            ПРИЛОЖЕНИЕ
            
                        1.
                     
                     
                        Риболов на дребни пелагични видове в зона IIIa на ICES (Скагерак и Категат):
                        
                                    Код
                                 
                                 
                                    Уред за пелагичен риболов
                                 
                                 
                                    Целеви видове
                                 
                              
                                    OTM и PTM
                                 
                                 
                                    Пелагичен трал и пелагичен трал, теглен от два кораба
                                 
                                 
                                    Херинга, скумрия, син меджид, сафрид, цаца (за консумация от човека)
                                 
                              
                                    PS
                                 
                                 
                                    Гъргър
                                 
                                 
                                    Херинга, скумрия, сафрид, цаца (за консумация от човека)
                                 
                              
                                    OTB и PTB (1)
                                    
                                 
                                 
                                    Дънен трал и дънен трал, теглен от два кораба
                                 
                                 
                                    Херинга, скумрия, цаца (за консумация от човека)
                                 
                              
                                    GNS и GND (2)
                                    
                                 
                                 
                                    Хрилни мрежи (закотвени) и хрилни мрежи (дрифтерни)
                                 
                                 
                                    Скумрия, херинга
                                 
                              
                                    LLS, LHP
                                 
                                 
                                    Парагади и кърмаци, чепарета, ръчни въдичарски уреди и въдици, чепарета, въдичарски уреди и въдици (механизирани)
                                 
                                 
                                    Скумрия
                                 
                              
                                    MIS
                                 
                                 
                                    Други уреди, включително капани, винтери и кошове
                                 
                                 
                                    Скумрия, херинга, цаца (за консумация от човека)
                                 
                              
                  
                        2.
                     
                     
                        Риболов на дребни пелагични видове в зона IV на ICES (Северно море):
                        
                                    Код
                                 
                                 
                                    Уред за пелагичен риболов
                                 
                                 
                                    Целеви видове, за които е въведена квота
                                 
                              
                                    OTM и PTM
                                 
                                 
                                    Пелагичен трал и пелагичен трал, теглен от два кораба (в т.ч. TR3)
                                 
                                 
                                    Херинга, скумрия, сафрид, атлантическа аргентина, син меджид, цаца (за консумация от човека)
                                 
                              
                                    PS
                                 
                                 
                                    Гъргър
                                 
                                 
                                    Херинга, скумрия, сафрид, син меджид
                                 
                              
                                    GNS и GND (3)
                                    
                                 
                                 
                                    Хрилни мрежи (закотвени) и хрилни мрежи (дрифтерни)
                                 
                                 
                                    Скумрия, херинга
                                 
                              
                                    GTR
                                 
                                 
                                    Тристенни хрилни мрежи
                                 
                                 
                                    Скумрия
                                 
                              
                                    LLS, LHP и LHM
                                 
                                 
                                    Парагади и кърмаци, чепарета, ръчни въдичарски уреди и въдици, чепарета, въдичарски уреди и въдици (механизирани)
                                 
                                 
                                    Скумрия
                                 
                              
                                    MIS
                                 
                                 
                                    Други уреди, включително капани, винтери и кошове
                                 
                                 
                                    Херинга, цаца (за консумация от човека)
                                 
                              
                  
                        3.
                     
                     
                        Други кораби за риболов на дребни пелагични видове, посочени в член 15, параграф 1, буква а) от Регламент (ЕС) № 1380/2013, които не са обхванати от точки 1 и 2 от настоящото приложение.
                     
                  
                        4.
                     
                     
                        Промишлен риболов във водите на Съюза в зони IIIa и IV на ICES:
                        
                                    Код
                                 
                                 
                                    Риболовен уред
                                 
                                 
                                    Целеви видове, за които е въведена квота
                                 
                              
                                    Всеки трал
                                 
                                 
                                    Трал с размер на окото < 32 mm
                                 
                                 
                                    Пясъчна змиорка, цаца, норвежки паут
                                 
                              
                                    PS
                                 
                                 
                                    Гъргъри
                                 
                                 
                                    Пясъчна змиорка, цаца, норвежки паут
                                 
                              
                  “
      
         (1)  Дънен трал и дънен трал, теглен от два кораба, с размер на окото < 70 mm
      
         (2)  Размер на окото 50—99 mm
      
         (3)  Размер на окото 50—90 mm